Roja Cîhanî Ya Zimanê Dayikê li Duhok
Roja 21’ê Şibatê weke roja cihanî ya Zimanê Dayikê hatiye naskirin, li herêmên cûda di nava kurdan de çalakiyên pirrengî tên encamdan.
Zimanê Dayikê nasnama gelane, Saziya (UNESCO)di kongirê xwe yê 1999 de biryar girt ku ev roj bibe roja Cîhanî ya Zimanê Dayikê. Li cihanê nêzî 6 hezar ziman hene 40% ji mirovn bi zimanê dayikê naaxfin. Di nava civaka Kurd de, bi taybet li herêmên Kurd lê dijîn li Îran, Tirkiye û Sûriyê Kurd rastî zordestiyê tên û heta niha bi şêweke fermi zimanê kurdî li wan welatan nehatîye erê kirin Kurd nikarin bi zimanê dayika xwe li dibistanan bixwînin. Lê li Îraqê rewşa Kurdan cûdaye, li Herêma Kurdistana Îraqê, dibsitina bi zimanê dayikê hene, li hezaran dibistan û sedan zanîngeh û Akademiyan zimanê Kurdî tê xwendinin û nivîsên, herdu zaravên Kurdî yên sereke li Herêma Kurdistanê tên xwendin, Soranî û Kurmancî. Derbarê giringiya roja Cîhanî ya zimanê dayikê hin Mamoste ji bajarê Duhok bo Dengê Amerîka axiftin. Pêşî Rojnamevan Şemal Akreyî got" zimanê daykê nasnama kesayetî û hebûna çanda mirovîye. Bêy zimanê daykê bûhûjîna mirovîye". Herwiha xanima nivîskar Tirîfe Duskî dibêje"Hêvî darim em bikarîn zimanê xwe yê daykê biparêzîn. Çûnke zimanê me dewlemende ji aliyê zaravên xwe ve." Mamosteyê zimanê Kurdî Muhemed Ebdula got"ziman nasnama miletane bi rêya zimanî mirov dikare keltûr û edebîyata xwe bi cihanê re bide naskirin." Ji hejî bîrxistinê ye ku di roja zimanê dayikê de, çalakiyên cûrbicûr li parêzgeha Duhokê bi taybet li dibistanan tên encam dan, lê bandora vîrusa korona îsal li ser çalakiyên vê bîranînê hebû. Li herêma Kurdistanê nêzî 30 salane Kurd nîv serxwebûnî heye û desthilastek Kurdî li wê herêmê hatiye ava kirin û xwendin û nivêsîna gelek sazî û dayireyên fermi bi zimanê Kurdî yr, lê dîsan jî hêjî li dadgeh û hin saziyên hikûmetê serederî bi zimanê erebî tê kirin.